Taleeb Mizad

## Pengenalan

Mungkin ketika nama Abdul Muttaleeb Mizad diumumkan pada 15 Disember 2012 di Anugerah Planet Muzik Singapura, tidak ramai yang mengenali beliau. Anak muda kelahiran Daerah Muar, Johor Darul Takzim ini sememangnya seorang anak muda yang berjiwa seni dan seharusnya dijadikan contoh anak muda yang berjaya dikalangan belia. Taleeb Mizad, dilahirkan pada 6 Februari 1989 merupakan anak keempat dari 5 adik beradik.

## Latar Belakang Pendidikan & Perniagaan
Taleeb Mizad, mendapat pendidikan awal di Sekolah Rendah Kebangsaan Limpoon (2), Batu Pahat. Beliau merupakan seorang pelajar aktif dan telah menjadi anak emas sekolah tersebut.Beliau turut mendapat keputusan 5A dalam peperiksaan UPSR dan mendapat anugerah tertinggi di sekolah iaitu 'Tokoh Bestari' pada tahun 2006. Beliau adalah satu-satunya pelajar pada tahun tersebut yang dapat melanjutkan ke Sekolah Berasrama Penuh (SBP) di Sekolah Dato' Abdul Razak (SDAR), Seremban, Negeri Sembilan.

Beliau mendapat keputusan cemerlang dalam PMR dan SPM dan telah melanjutkan pelajaran ke Kolej Matrikulasi Negeri Sembilan (KMNS), Kuala Pilah pada tahun 2007-2008. Selepas tamat pelajaran di KMNS, beliau mendapat tawaran untuk melanjutkan pelajaran di Universiti Teknologi Malaysia (UTM), Sekudai, Johor Bahru pada tahun 2009-2014 dalam jurusan Ijazah Sarjana Muda Senibina.

Pada tahun 2014 beliau mendapat peluang menerima peralihan jurusan senibina kepada Ijazah Sarjana Muda Sains Senibina (Part 1 Architect) dan bergraduasi dengan keputusan cemerlang pada tahun 2015. 

Sejak 2015, beliau telah mendaftarkan syarikat beliau Dinasti Seni di bawah Suruhanjaya Syarikat Malaysia dan terus bertahan hingga ke hari ini. Beliau juga seorang pemilik kepada jenama Muo Bandung Soda, Hepitami, Muo Frozenwich dan Ketaku Gebu di bawah syarikat TJ Bakery Enterprise. 

Selain itu, Taleeb Mizad juga telah memiliki sijil Certified Digital Marketer Practitioner (CDMP) daripada pakar Google Malaysia iaitu Shakirah Karim dari Minda Trafik. Beliau juga telah mengikuti kursus bersama Annems Leadership Solution oleh Ibu Hanim dan juga The Black Code oleh Coach YuReMi pada tahun 2021.

## Sejarah & Latar Belakang dalam Bidang Muzik

Sepanjang beliau di SDAR, beliau bergiat aktif dalam menyumbangkan bakat seni beliau apabila menyertai Simfoni Orkestra SDAR dari tahun 2002-2006 dan beliau telah bertanding di peringkat negeri, kebangsaan malahan peringkat antarabangsa. Beliau menyertai Pertandingan Pancaragam dan mewakili Negeri Sembilan di peringkat kebangsaan pada tahun 2002.Beliau merupakan ketua seksyen instrumen flute di Sekolah Dato' Abdul Razak. 

Sepanjang itu, beliau telah mendapat jemputan untuk membuat persembahan bersama Simfoni Remaja Kebangsaan yang diadakan di Istana Budaya pada tahun 2005. Beliau turut menyertai pertandingan Wind Orchestra di Menara Berkembar Petronas sempena Persidangan Pendidikan Muzik Sedunia (ISME) pada tahun 2006 dan telah mendapat tempat ketiga di peringkat kebangsaan.

Selepas tamat pelajaran di Sekolah Dato' Abdul Razak , beliau mengembangkan bakat beliau dalam bidang muzik dengan mempelajari alat muzik lain seperti flute, drum dan juga gitar di UTM. 

Semasa belajar di UTM Skudai, beliau banyak mendapat jemputan untuk membuat persembahan nyanyian bersama atau tidak bersama gitar di peringkat universiti dan kebangsaan. Beliau pernah membuat persembahan ketika Suara Siswa di UTM bersama Fazley Yaakob anjuran bersama Radio Televisyen Malaysia. Beliau juga pernah membuat persembahan nyanyian bersama Rahmad Mega dari kumpulan Mega ketika Kayuhan Hijau UTM. Beliau turut menjadi pengacara, membuat persembahan nyanyian, flute, drum dan freestyle ketika acara berprestij TERANG! 2011 Architectural Workshop peringkat Malaysia di UTM Skudai yang dianjurkan bersama dengan warga Architech UTM.

Dan pada 2012, beliau tercalon dalam Anugerah Planet Muzik 2012di Singapura dalam kategori Nova Media Baru bersama 12 orang penyanyi YouTube lain seperti , Abdul Hamim Sulaiman dan ramai lagi dari Malaysia, Indonesia dan Singapura.

Pada malam 15 Disember 2012, Taleeb Mizad dinobatkan selaku juara Anugerah Nova Media Baru, Anugerah Planet Muzik 2012, Singapura.

Taleeb Mizad merupakan seorang anak muda yang bercita-cita tinggi untuk berjaya dalam bidang yang diceburinya. Cita-cita beliau adalah untuk menjadi seorang Arkitek yang berjaya dan menjadi Artis atau public figure yang disegani dan menjadi contoh terbaik bagi generasi anak muda zaman ini.

Beliau mempunyai falsafah tersendiri, "Saya menggunakan kelebihan menggunakan teknik Imaginasi dan Seni ke dalam setiap perkara yang saya lakukan. Sebagai contoh, bermain Futsal adalah seni percaturan dan gaya bebas bola sepak adalah seni imbangan" . 

Semoga apa yang dihajatkan oleh anak muda ni sentiasa disokong dan mendapat perhatian peminat tanah air dan di peringkat asia tenggara.

Dan hasil usaha dan rezeki beliau itu, beliau pernah berada dibawah naungan Hijjaz Records dan MVM Music. Beliau telah menerbitkan Album Pertama beliau pada 2013. Antara komposer yang terlibat adalah seperti Adi 6ixth Sense, Shamril bin Mohd Salleh dan Hijjaz.Kini Taleeb Mizad muncul dengan album pertamanya yang bertajuk Syukur Alhamdulillah pada tahun 2013. Di dalam album tersebut mengandungi 6 buah lagu antaranya, lagu hits Restu Cinta , Akulah HambaMu, Setiaku Di Sini, Kau Sayangkan Aku, Perutusan Rindu dan Ku Bersyukur.

Pada tahun 2015, beliau juga pernah membuat rakaman lagu single bersama Arteffects International, syarikat milik Hafiz Hamidun, dengan lagu berjudul Satu Bintang.

Pada tahun 2018, Taleeb Mizad juga pernah merakamkan sebuah lagi Official Sound Track (OST) untuk Jibam The Movie yang berjudul Untuk Sekali Ini. Lagu tersebut telah tercalon dalam top 5 Anugerah Telenovela 2018.

## Sejarah & Kejayaan dalam Bidang Futsal dan Bola Sepak

Selain daripada minat dalam bidang seni, beliau turut aktif dalam bidang sukan bola sepak dan futsal. Beliau telah memenangi Kejohanan Bola Sepak bawah 15 tahun di peringkat Negeri Sembilan semasa di SDAR.

Beliau melanjutkan pelajaran di Kolej Matrikulasi Negeri Sembilan (KMNS) selama dua tahun (2007-2008) dan telah mewakili KMNS dalam sukan bola sepak dan menjadi presiden Futsal KMNS pada tahun 2008. Beliau disegani di matrikulasi kerana bakat beliau yang hebat dan tidak sombong dengan kawan-kawan malahan pensyarah di KMNS. Selepas tamat pengajian di KMNS, beliau mendapat tawaran menyambung pelajaran di Universiti Teknologi Malaysia (UTM),Skudai Johor Bahru dalam bidang Ijazah Sarjana Muda Sains Seni Bina.

Setelah mendaftarkan diri sebagai pelajar Universiti Teknologi Malaysia, beliau aktif melibatkan diri mewakili universiti dalam sukan Futsal dan mewakili pasukan Futsal UTM 2009-2012 sempena Majlis Sukan Universiti Malaysia.

Beliau merupakan presiden Student Athlete Sport Council (SASC) 2012-2013, ketua pasukan Futsal UTM skudai (2011-2013), pengurus pasukan Futsal UTM skudai (2012-2013).

## Sejarah & Kejayaan dalam Bidang Bola Sepak Gaya Bebas (Football Freestyle)
Selain daripada sukan bola sepak dan Futsal, beliau juga berbakat dalam melakukan aksi gaya bebas bola sepak. Di channel YouTube beliau, terdapat banyak video Joga Taleeb yang menyaksikan aksi beliau dengan bola sepak. 

Selain itu, Taleeb Mizad pernah mengadakan persembahan 'Football Freestyle' di Putrajaya dihadapan Menteri Belia Dan Sukan YB. Dato' Sri Ahmad Shabery Cheek pada tahun 2011, membuat persembahan Freestyle Football di Pavilion Kuala Lumpur sempena Malaysian Arts Style international Festival (MASiF) 2010 dan SAFWA HEALTH IDOLA BOLA 2010 Finalist pertandingan football freestyle di Ampang, Selangor.

## Sejarah & Kejayaan Bersama OSC Manchester City Malaysia UK
Pada tahun 2014, beliau dilantik sebagai duta selebriti untuk penyokong Manchester City F.C. di Malaysia dan artikel berkenaan beliau telah disiarkan di laman web rasmi Manchester City F.C, UK. 

Dan pada tahun 2018, beliau juga telah mendaftarkan sebanyak 13 cawangan kelab penyokong rasmi atau Official Supporters Club (OSC) yang berdaftar secara terus dengan kelab induk, Manchester City F.C. sehingga kini dan dilantik sebagai chairman bagi semua cawangan.

Beliau juga pernah memberi sumbangan infak hasil kerjasama bersama Domino's Pizza kepada yang memerlukan di Daerah Muar, Batu Pahat dan Tangkak.

Disebabkan bakat beliau yang luar biasa dalam bola sepak, beliau telah memenangi pertandingan Etihad Airways Dribble Through The World di Jakarta, Indonesia dan memenangi dua tiket Private Box untuk menonton perlawanan bola sepak Manchester City F.C. menentang Aston Villa F.C. pada bulan Mei 2022, di mana City datang kembali untuk memenangi perlawanan tersebut hasil jaringan Rodri Hernández dan İlkay Gündoğan.

Pada tahun 2023, beliau telah memenangi tiket menonton perlawanan akhir Piala Carabao antara Manchester United F.C. dan Newcastle United F.C. dan juga telah berjumpa dengan wakil rasmi Manchester City di UK untuk menerima jersi asli Bernardo Silva bersama tandatangan rasmi Bernardo Silva. Taleeb Mizad juga telah menjadi orang Malaysia pertama yang mendapat pengiktirafan untuk diletakkan semua nama negeri-negeri di Malaysia di bahagian cawangan kelab penyokong rasmi Manchester City F.C. di Etihad Stadium, Manchester.

Dan sekali lagi, Taleeb Mizad mencipta sejarah bersama 7 orang lagi rakannya dari Malaysia untuk menjadi yang pertama bermain mewakili Malaysia di kejohanan Manchester City F.C. Corporate Cup 2024 di mana ia adalah kejohanan bertaraf antarabangsa antara semua kelab penyokong rasmi Manchester City F.C. antarabangsa dari setiap benua. Ia adalah satu rekod yang sangat luar biasa atas usaha beliau dan juga hubungan baik dengan kelab rasmi Manchester City F.C.

Beliau juga turut memberi sumbangan kepada masyarakat di Malaysia bersama program Bersamamu TV3, dan juga pernah memberi sumbangan infak kepada anak-anak tahfiz di Jakarta, Indonesia bersama syarikat Petronas di Indonesia, OSC Manchester City F.C. Malaysia dan juga OSC Manchester City F.C. Indonesia. 

## Sejarah & Kejayaan dalam Bidang Senibina

Di universiti, beliau dikenali juga dengan bakat beliau dalam bidang seni bidang Sarjana Muda Sains Seni Bina atas bakat beliau yang mahir membuat lukisan sketch secara free hand pemandangan dan bangunan bersejarah seperti Eiffel Tower dan Taj Mahal.

Beliau pernah mendapat Anugerah Dekan dan mengekalkan prestasi terbaik dalam bidang pelajaran. 

Pada 2020, beliau telah dilantik sebagai arkitek rasmi untuk projek The Truth di Banda Aceh , Indonesia di mana beliau telah melakukan pembentangan tentang latar belakang dan konsep hotel, pusat membeli belah dan kondominium dalam satu kawasan di Banda Aceh, Indonesia.

Projek tersebut berkonsepkan elemen Islam antaranya termasuklah 17 tingkat yang menunjukkan 17 rakaat solat kita dalam sehari, dan juga elemen geometri yang sinonim dengan agama Islam.

## Anugerah Nova Media Baru

Dan pada tanggal 15 Disember 2012, beliau telah memenangi Anugerah 'Nova Media Baru' di Anugerah Planet Muzik 2012 di The Max Pavilion Singapore Expo atas undian orang ramai bagi YouTubers di peringkat Asia Tenggara. 
## Pencapaian Lain

Taleeb Mizad juga pernah mejadi Finalist (best 15) Best Dressed Real Men Esquire (majalah) di wardrobe Bangsar pada tahun 2012. Hasil usaha beliau sendiri yang banyak membuat video 'cover' lagu-lagu artis yang popular tempatan dan antarabangsa seperti I'm Yours Jason Mraz, Sudah Cukup Sudah dan banyak lagi.

Pada tahun 2018, Taleeb Mizad juga pernah berlakon dalam video promosi Tourism Johor bagi mempromosikan tempat pelancongan menarik di Johor Bahru. Video tersebut telah ditayangkan di channel YouTube Tourism Johor dan mendapat sambutan.

Pada tahun 2022, Taleeb Mizad juga telah memegang watak Zack dalam drama bersiri berjudul 'Miswath' dan setiap episod drama tersebut telah ditayangkan di Viu Malaysia. Drama tersebut telah diarah dan dihasilkan oleh Kokom.

## Pempengaruh &  Orang Pemasaran
Sebagai seorang pempengaruh dan juga selebriti, beliau juga selalu terlibat dalam pelbagai acara dan kempen bersama jenama terkenal termasuk Maggi, Midea, Mamee Double-Decker, Sony, Nexen Tire, Puma SE, Carabao, Chachago, Lam Heung Ling, Domino's Pizza, US Pizza, Tourism Malaysia, LUMOS, Lego, BUM Equipment, Universal Traveller, Tony Romas dan banyak lagi.

Beliau juga dilantik sebagai pempengaruh rasmi Tourism Malaysia untuk promosi Jom Cuti-Cuti Malaysia (JCCM) dari tahun 2022-2024.

Pengalaman beliau dalam bidang pemasaran sangat luar biasa dan selalu mendapat tempat di hati masyarakat dengan keramahan beliau setiap kali berjumpa dengan orang ramai. 

## Inspirasi Anak Muda Berkahwin Awal
Taleeb Mizad juga selalu berkongsi mengenai tips beliau berkahwin muda dan selalu menjadi inspirasi buat ramai anak muda di luar sana. Beliau kini telah berkahwin dengan Juliana Nazarudin selama 11 tahun sejak 2013 dan dikurniakan 4 orang cahaya mata.

Beliau selalu berkongsikan kisah inspirasi bagaimana beliau dan isteri susah senang bersama dari tiada apa-apa hingga mendapat sedikit demi sedikit kejayaan. Ia telah mencetus fenomena dan viral di kalangan masyarakat supaya jangan membandingkan diri kita dengan orang lain dan fokus dengan kehidupan kita sendiri. 

Selain itu, beliau turut berkongsikan pengalaman pahit manis kehidupan dan pernah kehilangan anak ketiga mereka pada tahun 2022. Dan itu tidak mematahkan semangat beliau untuk terus berjaya dan teruskan kehidupan. 

## Diskografi

### Album

* Syukur Alhamdulillah (2013)

### Single

* Restu Cinta (2013)
* Satu Bintang (2015)
* Untuk Sekali Ini OST Jibam (2018)

### OST Drama, Filem dan Program TV

### Anugerah dan Pencalonan

## Pautan Luar

* Taleeb Mizad di Instagram
* Taleeb Mizad di YouTube
* Taleeb Mizad di Facebook
* Taleeb Mizad di SoundCloud
* Taleeb Mizad di TikTok
* Taleeb Mizad di Spotify
* Taleeb Mizad di Threads
* Taleeb Mizad di Twitter
* Taleeb Mizad di Apple Music
* Taleeb Mizad di Amazon Music